
Desa la Maombi

Kabla ya Kufanya Maombi Haya, Zingatia Yafuatayo

Kama bado hujaokoka anza kwa sala ya toba kwa imani kama ifuatavyo


Kuhusu Kitabu Hiki

Desa la Maombi ni kitabu kidogo cha kumsaidia Mkristo kuomba kivitendo kwa kuanzia maombi ya kuabudu na maombi mengineyo. Maombi haya ya kuabudu ni kwa ajili ya kujiweka katika hali ya mahusiano mazuri na Mungu. Si sawa kwamba kila wakati mtu unaomba kwa Mungu ni ili upewe vitu au upokee uponyaji. Mungu anataka uhusiano na mwanadamu lakini uhusiano huu bado hauondoi nafasi ya Mungu kuwa Mungu na mwanadamu kuwa mwanadamu mbele za Mungu. Uhusiano huu kati ya Mungu na mwanadamu unahitaji mtu uende mbele za Mungu mara kwa mara kwa kumuabudu, na kumsifu, na kumtukuza. Ni kwa sababu hii “desa” hili la maombi limeandaliwa. 

Kama nyimbo za kusifu na kuabudu zinaandaliwa na kuandikwa, na watu wanajifunza na kuziimba na kubarikiwa, basi amini kwamba maombi yalioandikwa kama haya kwa ajili ya kusifu na kuabudu, yanaweza kuwa na msaada mkubwa kwako. Yatumie kama chachu ya kukuwezesha kupiga hatua katika maombi yako binafsi ya kuabudu mbele za Mungu. 

Maombi mengineyo zaidi ya haya maombi ya kuabudu nayo pia ni kwa ajili ya watakatifu (yaani waliokoka). Yanajumuisha maombi kwa ajili ya mwenza wa ndoa, maombi kwa ajili ya viongozi, maombi kwa ajili ya watu ambao hawajaokoka, na maombi ya kujiombea mwenyewe. Maombi yote haya yanaambatana na maandiko na ni maombi ambayo ni wajibu wa Mkristo kuyafanya.

Ni maombi yangu kwamba kwa kuomba maombi haya uongezeke pia katika namna ya kwenda mbali zaidi kwa maombi ya namna hii pasipo kutegemea kuomba maombi ya kusoma. 

Kabla ya Kufanya Maombi Haya, Zingatia Yafuatayo

Maombi haya yanapaswa kufanywa na mtu aliyeokoka, yaani mtu anayemtambua na kumwamini Yesu Kristo kama Bwana na mwokozi wa maisha yake. Kama una maswali kuhusu kwa nini mpaka uwe umeokoka unaweza kuniuliza kwa njia za mawasiliano zilizotolewa pamoja na kijitabu hiki.

Kama bado hujaokoka anza kwa sala ya toba kwa imani kama ifuatavyo

Baba katika jina la Yesu Kristo wa Nazareti, nakuja kwako na ninatubu dhambi zangu na uovu wangu wote niliofanya. Ninakataa kutawaliwa na shetani; na kuanzia sasa nafungua moyo wangu, nakukaribisha Yesu ndani ya moyo wangu uwe Bwana na mwokozi wa maisha yangu, tawala moyo wangu; mwili na roho na nafsi yangu. Naomba ufute jina langu kutoka katika kitabu cha hukumu, lakini uliandike katika kitabu cha uzima wa milele. Ahsante Bwana Yesu kwa kuniokoa, kuanzia leo mimi nimeokoka.

Kama ndiyo mara yako ya kwanza kusali sala hiyo hapo juu, basi fahamu kwamba umeokoka. Hongera kwa hatua hiyo yenye baraka katika maisha yako. Tuwasiliane ili kukupa ushauri zaidi wa namna ya kuenenda. Soma Biblia mara kwa mara (kila siku).

Kama umeshaokoka lakini kuna dhambi umefanya na unajua inakupa shida moyoni basi ungama dhambi zako sasa kabla ya kuendelea. Jua kabisa maandiko yanasema “tukiziungama dhambi zetu yeye ni mwaminifu na wa haki hata atuondolee dhambi zetu na kutusafisha na udhalimu wote”. (1 Yohana 1:9).

Jifunike kwa damu ya Yesu Kristo na moto wa Roho Mtakatifu, wewe na nyumba yako, kazi yako, biashara zako na afya yako. Mshukuru Mungu anayekulinda hata leo. Tena nyunyiza damu ya Yesu katika kinywa chako, macho, masikio na miguu yako, pamoja na eneo unalofanyia maombi haya. 


Namna ya Kufanya Maombi Haya

Shika kijitabu hiki mkononi na ukisome kwa kukiri kwa sauti kiasi cha kuweza kujisikia sauti yako. Siyo lazima ukiri kwa sauti sana kama utasumbua wengine lakini uwe katika mahali ambapo utaweza kukiri kiasi cha kujisikia. Pia uwe mahali ambapo utaweza kusimama, kupiga magoti na hata kulala kifudifudi kama itakupasa kadiri Roho atakavyokuongoza. Mistari ya rejea ambayo imeandikwa katika mabano haina haja ya kutamkwa wakati unaomba; imewekwa ili ujue wapi katika Biblia imetoka. Wakati wa kufanya maombi haya unaweza kuchanganya na kunena kwa lugha katikati ya mtiririko wa maombi kadiri Roho wa Bwana anavyokuongoza. 

Fanya maombi haya wakati wowote, lakini ni vema kama utafanya alfajiri na kwa kufululiza kama mwezi mzima.

MAOMBI YA KUABUDU

Baba katika Jina la Yesu Kristo wa Nazareti aliye hai, nakushukuru Baba, kwamba kwa neema na rehema zako nyingi nimepata kibali kuja mbele zako, kusema mbele zako, kuinua mikono yangu kwako wewe Mungu uliye juu sana, ambaye Melkizedeki alisimama kama kuhani wako mbele za Ibrahimu mtumishi wako (Mwanzo 14:18) na kupokea fungu la kumi sadaka kwako; na Zaburi 57:2 inasema habari zako- “nitamwita Mungu aliye juu, Mungu anitimiziaye mambo yangu”. Wewe ndiwe Mungu aliye juu sana – El Elyon. 

Nakushukuru Mungu wangu, Mungu uliye juu sana. Nashukuru kwa muda huu na nafasi hii nipate kukusifu na kukuabudu. Hivyo nipo hapa Bwana, mbele zako. 

Nafsi yangu, tulia katika jina la Yesu Kristo ili nipate kumsifu na kumwabudu Mungu wangu, nikamhimidi, Yeye aliye juu, nikamsifu na kumheshimu Yeye aishiye milele; kwa maana mamlaka yake ni mamlaka ya milele, na ufalme wake hudumu toka kizazi hata kizazi; na watu wote wanaokaa duniani wamehesabiwa kuwa si kitu, naye hufanya kama atakavyo, katika jeshi la mbinguni, na katika hao wanaokaa duniani; wala hapana awezaye kuuzuia mkono wake, wala kumwuliza, Unafanya nini wewe? (Dan. 4:34-35).

Haleluya! Wewe ni Bwana, mkombozi wangu, mtakatifu wa Israeli, Bwana, Mungu wangu, unifundishaye ili nipate faida, uniongozaye kwa njia inipasayo kuifuata. Mimi (jina lako) nakusikiliza Wewe uliyeniita; Wewe ndiye. Wewe ni wa kwanza, na wewe ni wa mwisho pia. Naam, mkono Wako umeuweka msingi wa dunia, mkono Wako wa kuume umezitanda mbingu; uziitapo husimama pamoja. (Isaya 48:17, 12-13)

Haleluya! Haleluya!

Kwa maana kwa neno la Bwana mbingu zilifanyika, na jeshi lake lote kwa pumzi ya kinywa chake. Hukusanya maji ya bahari chungu chungu, huviweka vilindi katika ghala. Nchi yote na imwogope Bwana, wote wakaao duniani na wamche. Maana Yeye alisema, ikawa; Na Yeye aliamuru, ikasimama. Shauri la Bwana lasimama milele, Makusudi ya moyo wake vizazi na vizazi. Heri taifa ambalo Bwana ni Mungu wao, Watu aliowachagua kuwa urithi wake. (Zab. 33:6-12).

Nakusifu Baba, wewe ndiwe Mungu aliye juu sana, El Elyon. Nakutukuza wewe.

Wewe, MUNGU, Bwana wetu Jinsi lilivyo tukufu jina lako duniani mwote! Wewe umeweka utukufu wako mbinguni; Vinywani mwa watoto wachanga na wanyonyao Umeiweka misingi ya nguvu; Kwa sababu yao wanaoshindana nawe; Uwakomeshe adui na mijilipiza kisasi. Nikiziangalia mbingu zako, kazi ya vidole vyako, mwezi na nyota ulizoziratibisha. Mtu ni kitu gani hata umkumbuke, na binadamu hata umwangalie? Umemfanya mdogo punde kuliko Mungu; Umemvika taji ya utukufu na heshima; Umemtawaza juu ya kazi za mikono yako; Umevitia vitu vyote chini ya miguu yake. Kondoo, na ng’ombe wote pia; Naam, na wanyama wa kondeni; Ndege wa angani, na samaki wa baharini; Na kila kipitacho njia za baharini. Wewe, MUNGU, Bwana wetu, jinsi lilivyo tukufu jina lako duniani mwote! (Zab. 8:1-9).

Na hata sasa Bwana umenisaidia – nami ningepaita mahali hapa Ebenezer, kama wakati ule walipoita mahala pale BWANA ulipopiga kwa ngurumo, mshindo mkubwa juu ya Wafilisti ukawafadhaisha nao wakaangamizwa, Ebenezer, hata sasa BWANA ametusaidia.

Basi mimi, (jina lako), nakuhimidi Mfalme wa mbinguni, nakutukuza na kukuheshimu; maana matendo yako yote ni kweli, na njia zako ni za adili; na wale waendao kwa kutakabari Wewe waweza kuwadhili. (Dan. 4: 37).

Ndiwe muumba, mwenye nguvu- Elohim; mwenye kuweka agano imara, vizazi na vizazi (Mwanzo 17:7); umeahidi katika Biblia, kama ilivyoandikwa kwenye kitabu cha nabii Yeremia 31:33 “nitatia sheria yangu ndani yao, katika mioyo yao nitaiandika; nami nitakuwa Mungu wao, nao watakuwa watu wangu”. Ee Elohim, muumba mwenye nguvu- Elohim. Moyo wangu uuchukue na sheria yako iandike humo. Ndiwe Mungu wangu, sina mwingine ila wewe.

Wewe ndiye Mungu uliyewaokoa watumishi wako Shedraka, na Meshaki na Abednego walipotupwa katika tanuru la moto; wala hawakuungua, wala nguo zao hazikuungua wala kunuka moshi; kwa maana wewe unaweza kuokoa.

Na ahimidiwe Mungu wa Shedraka, na Meshaki, na Abednego; aliyemtuma malaika wake, akawaokoa watumishi wake waliomtumaini, wakaligeuza neno la mfalme, na kujitoa miili yao ili wasimtumikie mungu mwingine, wala kumwabudu, ila Mungu wao wenyewe. Hata mfalme Nebukadreza akaweka amri ya kuwa kila kabila ya watu, na kila taifa, na kila lugha, watakaonena neno lolote lisilopasa juu ya huyo Mungu wa Shedraka, na Meshaki, na Abednego, watakatwa vipande vipande, na nyumba zao zitafanywa jaa; kwa kuwa hakuna Mungu mwingine awezaye kuokoa namna ile. (Dan. 3:28-29) 

Lihimidiwe jina la Mungu milele na milele; kwa kuwa hekima na uweza ni wake. Yeye hubadili majira na nyakati; huuzulu wafalme na kuwamilikisha wafalme; huwapa hekima wenye hekima; huwapa wenye ufahamu maarifa; yeye hufunua mambo ya fumbo na ya siri; huyajua yaliyo gizani, na nuru hukaa kwake. (Dan. 2:20-22)

Jina lako Mungu, limetukuka, nazitukuza sifa zako. Matendo yako yanatisha kama nini! Kwa ajili ya wingi wa nguvu zako; adui zako watakuja kunyenyekea mbele zako. Nchi yote itakusujudia na kukuimbia, naam, italiimbia jina lako. (Zab. 66:2-4)

Nakusifu BWANA – ndiwe Adonai – uliyemwinua Gideon kwamba atawaua wale Wamidiani kama mtu mmoja. Nakusifu BWANA. 

Nami najua ya kwamba Yeye Aliye Juu anatawala katika ufalme wa wanadamu, naye humpa amtakaye, tena humtawaza juu yake aliye mnyonge. (Dan. 4:17) Mungu aliye juu ndiye anayetawala katika ufalme wa wanadamu, na yakuwa humweka juu yake yeye amtakaye, awaye yote. (Dan. 5:20) Nakusifu Bwana, Mungu wangu, Bwana Mungu wa milele – El Olam – usiye na mwanzo wala mwisho, haufungwi na muda. El Olam. Wewe BWANA, umekuwa makao yetu kizazi baada ya kizazi. Kutoka milele hata milele wewe ni BWANA. Daniel 7:14 inasema “mamlaka yake ni mamlaka ya milele, ambayo haitapita kamwe, na ufalme wake ni ufalme usioweza kuangamizwa”. Nakuhimidi Wewe Bwana Mungu wa milele. El Olam – asiye na mwanzo wala mwisho, BWANA kutoka milele hata milele; nalibariki Jina Lako, nakusifu, nakutukuza, BWANA uketiye katika kiti cha enzi cha milele.

Wewe ambaye kiti chako cha enzi kilionekana mbele ya mtumishi wako, naye akaandika: Na Yeye aliyeketi alionekana mithili ya jiwe la yaspi na akiki, na upinde wa mvua ulikizunguka kile kiti cha




















































KUOMBEA WATAKATIFU










KUJIOMBEA BINAFSI





KUOMBEA VIONGOZI












MAOMBI KWA AJILI YA WASIOAMINI






MAOMBI KWA AJILI YA MUME WAKO











MAOMBI KWA AJILI YA MKE WAKO

MAOMBI YA KUBOMOA NGUVU YA UCHAWI


















































































































d2d_images/chapter_title_above.png





d2d_images/chapter_title_corner_decoration_left.png





d2d_images/cover.jpg
Desa la

Msafiri J. Mwaikusa





d2d_images/chapter_title_corner_decoration_right.png





d2d_images/chapter_title_below.png





d2d_images/scene_break.png





